Σαμάριο
 Ανακαλύφθηκε φασματοσκοπικά από ακάθαρτο οξείδιό του στο ορυκτό σαμαρσκίτης, ως νέο χημικό στοιχείο το 1879, από τον Γάλλο χημικό Λεκόκ ντε Μπουαμπωντράν, ενώ ως μέταλλο από τον Μούτμαν. Το στοιχείο αυτό περιέχεται σε ορυκτά που περιέχουν και σπάνιες γαίες, όπως για παράδειγμα είναι ο μοναζίτης, από τον οποίο και, κυρίως, εξάγεται. Ισότοπα του στοιχείου αυτού περιλαμβάνονται στα προϊόντα της πυρηνικής σχάσης. Γενικά πρόκειται για χημικό στοιχείο μετάπτωσης. «Εγκυκλοπαίδεια Πάπυρος Λαρούς Μπριτάννικα», τόμ. 53ος, σελ. 97
Το χημικό στοιχείο Σαμάριο είναι ένα μέταλλο με διεθνές χημικό σύμβολο Sm, ατομικό αριθμό 62 και ατομικό βάρος 150,4 . Έχει θερμοκρασία τήξης 1072 C° και θερμοκρασία βρασμού 1900 C°, Ειδικό βάρος 7,537 και χημικό σθένος +2,+3.